

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**Nr.** **25.734/20.04.2023 conexat cu nr. 11759/22.02.2023**

***PROIECT***

**HOTĂRÂREA Nr...............**

**privind aprobarea Regulamentului de organizare și funcționare a cimitirului uman aparținând domeniului public al Municipiului Satu Mare**

**aflat în administrarea Serviciului Public**

**Administrația Domeniului Public Satu Mare**

Consiliul Local al Municipiului Satu Mare,

Analizând proiectul de hotărâre înregistrat sub nr.\_\_\_\_\_\_\_\_\_\_\_\_\_\_\_, referatul de aprobare al Primarului Municipiului Satu Mare, înregistrat sub nr. 25.735/20.04.2023 conexat cu nr. 11760/22.02.2023, în calitate de inițiator, raportul de specialitate al Serviciului Public ”Administrația Domeniului Public” Satu Mare înregistrat sub nr.1075/17.02.2023, raportul de specialitate al Serviciului Administrare Domeniul Public și Privat înregistrat sub nr. 25.737/20.04.2023 conexat cu nr.11762/22.02.2023, raportul de specialitate al Serviciului Juridic înregistrat sub nr. 12624/24.02.2023, avizele comisiilor de specialitate ale Consiliului Local Satu Mare,

Având în vedere prevederile Legii nr. 102/2014 privind cimitirele, crematoriile umane și serviciile funerare, cu modificările și completările ulterioare, prevederile art. 3 alin.(1) lit. m) art. 5 pct. 1. lit. g) art. 43 alin.(2) ale Ordonanței nr. 71 din 29 august 2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare,

Hotărârea Consiliului Local Satu Mare nr. 21/26.01.2023 privind adoptarea unor măsuri de organizare şi funcţionare a Serviciului Public “Administrația Domeniului Public” Satu Mare,

Prevederile Hotărârii Consiliului Local Satu Mare nr. 23/26.01.2023 privind aprobarea Regulamentului de Organizare și Funcționare general al Serviciului Public Administrația Domeniului Public Satu Mare,

Prevederile art. 2 alin. (2) din Ordonanța nr. 2/2001 privind regimul juridic al contravențiilor, cu modificările și completările ulterioare,

Având în vedere procesul verbal de afișare pentru aducere la cunoștință publică, înregistrat sub nr. 13424/28.02.2023 și referatul nr. 25805/21.04.2023 ale Serviciului de Relații Publice, întocmite în conformitate cu prevederile art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare, din care rezultă că nu au fost transmise pe email opinii/sugestii, în termenul prevăzut de lege, cu privire la proiectul de hotărâre,

Constatând necesitatea modificării Hotărârii Consiliului Local Satu Mare nr. 429/24.11.2022 privind aprobarea Regulamentului de organizare și funcționare a cimitirului uman aparținând domeniului public al Municipiului Satu Mare aflat în administrarea Serviciului Public Administrația Domeniului Public Satu Mare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În temeiul prevederilor art. 129 alin. (2) lit. c ) și lit. d) alin. (7) lit. s) art. 139 alin. (3) lit. g) și prevederile art. 196 alin. (1) lit. a) din O.U.G nr. 57/ 2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se aprobă Regulamentul de organizare și funcționare a Cimitirului uman aparținând domeniului public al municipiului Satu Mare aflat în administrarea Serviciului Public Administrația Domeniului Public Satu Mare, conform Anexei care face parte integrantă din prezenta hotărâre.

**Art. 2.** Cu data intrării în vigoare a prezentei hotărâri încetează aplicabilitatea Hotărârii Consiliului Local Satu Mare nr. 429/24.11.2022 privind aprobarea Regulamentului de organizare și funcționare a cimitirului uman aparținând domeniului public al Municipiului Satu Mare aflat în administrarea Serviciului Public Administrația Domeniului Public Satu Mare.

**Art. 3.** Cu ducerea la îndeplinire a prezentei hotărâri se încredințează Primarul Municipiului Satu Mare prin Serviciul Public Administrația Domeniului Public Satu Mare.

**Art. 4.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului-Județul Satu Mare, Serviciului Public Administrația Domeniului Public Satu Mare și se aduce la cunoștință publică.

**INIŢIATOR PROIECT**

**PRIMAR**

**KERESKÉNYI GÁBOR**

**AVIZAT,**

**SECRETAR GENERAL**

**MIHAELA MARIA RACOLȚA**

Giorza Adriana/2ex